
Parlamentul României

Camera Deputaţilor
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	23 mai 2013

	Nr.
	27/308


AVIZ

asupra propunerii legislative pentru modificarea și completarea Legii nr.230 din 6 iulie 2007 privind înființarea, organizarea și funcționarea asociațiilor de proprietari
În conformitate cu prevederile art.95 din Regulamentul Camerei Deputaţilor republicat, Comisia pentru muncă şi protecţie socială a fost sesizată, pentru dezbatere şi avizare, prin adresa nr.PLx 139/2013 din 13 mai 2013, cu propunerea legislativă pentru modificarea și completarea Legii nr.230 din 6 iulie 2007 privind înființarea, organizarea și funcționarea asociațiilor de proprietari.

Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 21 mai 2013.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a propunerii legislative cu amendamentele cuprinse în anexa la prezentul aviz.
PREŞEDINTE,




SECRETAR,


Florin Iordache




Mihăiţă Găină
Întocmit,

Consilier parlamentar Sorina Szabo
Anexa
Amendamente admise

În urma dezbaterilor, Comisia a acceptat următoarele amendamente:

	Nr. crt.
	Text propunere legislativă
	Text propus de Comisie

(autor amendament)
	Motivarea

amendamentelor propuse

	1
	Titlul Legii

Lege pentru modificarea și completarea Legii nr.230 din 6 iulie 2007 privind înființarea, organizarea și funcționarea asociațiilor de proprietari

	Lege pentru completarea Legii nr.230/2007 privind înființarea, organizarea și funcționarea asociațiilor de proprietari

	Pentru corelare cu modificările propuse.

	2
	Articol unic. - Alineatul (2) al articolului 35 din Legea nr. 230/2007 privind înfiinţarea, organizarea şi funcţionarea asociaţiilor de proprietari, publicată în Monitorul Oficial, Partea I, nr.490 din 23 iulie 2007, se modifică şi va avea următorul cuprins:

“(2) Persoanele fizice pot fi angajate prin încheierea unui contract individual de muncă sau contract civil conform celor stabilite prin negociere directă.”
	Articol unic. - La articolului 35 din Legea nr.230/2007 privind înfiinţarea, organizarea şi funcţionarea asociaţiilor de proprietari, publicată în Monitorul Oficial al României, Partea I, nr.490 din 23 iulie 2007, după alineatul (5) se introduce alineatul (6) cu următorul cuprins:

“(6) Pentru activităţile care nu se încadrează în sfera activităţilor dependente, aşa cum sunt cele definite de Legea nr.571/2003 privind Codul fiscal, cu modificările şi completările ulterioare, asociaţiile de proprietari, prin negociere directă cu persoanele fizice, pot încheia cu acestea contracte civile potrivit prevederilor Codului Civil.”
Autor: deputat UDMR Kereskenyi Gabor
	Există situaţii în care unele dintre activităţile asociaţiilor de proprietari, deşi s-ar putea încadra la activităţi repetitive, totuşi, nu corespund cerinţelor unui raport individual de muncă.

De pildă, activitatea persoanei care se ocupă cu pregătirea şi scoaterea gunoiului menajer, care nu reprezintă o activitate zilnică, ci numai de două ori pe săptămână. Chiar dacă activitatea este repetitivă, nu se poate considera că reprezintă o activitate care intră în sfera raporturilor de muncă, nici ca fracţiune din timpul zilnic de muncă, ci în sfera raporturilor civile (program de lucru aproximatix 8 ore pe lună).

